Esther Cervera

Esther Cervera Barriga, nada en Ceuta o 26 de abril de 1973, é unha xornalista española.

Traxectoria
Licenciada en Ciencias da Información pola Universidade de Madrid. Iniciou a súa carreira profesional na Cadena SER como redactora e locutora de radio de deportes en SER Deportivos, El larguero, Hora 14 Fin de Semana e Carrusel Deportivo, onde foi responsable da produción do mesmo.

En novembro de 1998 formou parte do equipo fundacional de CNN+ como editora e presentadora de deportes. Despois incorporouse ó persoal de presentadores de informativos da canle de noticias.

Coa posta en marcha de Cuatro pasou a presentar e editar a información deportiva en Noticias Cuatro Fin de Semana. En abril de 2007 regresou a CNN+, onde presentou a edición matinal de fin de semana até o peche da canle o 28 de decembro de 2010. Nos últimos anos compaxinaba o seu traballo coa investigación doutoral universitaria.

Obra
CNN+. Mucho más que noticias. 12 años de periodismo e información continua (Editorial Fragua, 2011)

Categoría:Nados en 1973
Categoría:Nados en Ceuta
Categoría:Presentadores de televisión de España
Categoría:Alumnos da Universidade Central de Madrid
Categoría:Xornalistas de España
Categoría:Personalidades de Ceuta
Categoría:Personalidades sen imaxes